Document ID: 31994R2516

ΚΑΝΟΝΙΣΜΟΣ (ΕΚ) αριθ. 2516/94 ΤΗΣ ΕΠΙΤΡΟΠΗΣ της 18ης Οκτωβρίου 1994 για τροποποίηση του κανονισμού (ΕΚ) αριθ. 455/94 για τον καθορισμό, για την περίοδο από 1ης Μαρτίου έως 30 Ιουνίου 1994, των ποσοτήτων ακατέργαστης ζάχαρης που παράγονται στα γαλλικά υπερπόντια διαμερίσματα που επωφελούνται της ενισχύσεως στο ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 9 παράγραφος 6,
τον κανονισμό (ΕΟΚ) αριθ. 2225/86 του Συμβουλίου της 15ης Ιουλίου 1986 για τη θέσπιση μέτρων διάθεσης ζάχαρης που παράγεται στα υπερπόντια γαλλικά διαμερίσματα και για την εξίσωση των όρων τιμής με την προτιμησιακή ακατέργαστη ζάχαρη (3), και ιδίως το άρθρο 3 παράγραφος 2 δεύτερο εδάφιο,
Εκτιμώντας:
ότι το άρθρο 3 του κανονισμού (ΕΟΚ) αριθ. 2225/86 προβλέπει τη χορήγηση ενισχύσεως στην ακατέργαστη ζάχαρη που παράγεται στα γαλλικά υπερπόντια διαμερίσματα και ραφινάρεται σε βιομηχανία ραφιναρίσματος που βρίσκεται σε ευρωπαϊκές περιοχές της Κοινότητας, εντός του ορίου των ποσοτήτων που θα καθοριστούν κατά περιοχές προορισμού και ξεχωριστά, ανάλογα με την προέλευσή της- ότι ο καθορισμός των ποσοτήτων αυτών πρέπει να πραγματοποιηθεί με βάση το κοινοτικό ισοζύγιο εφοδιασμού σε ακατέργαστη ζάχαρη- ότι οι ποσότητες αυτές καθορίστηκαν από τον κανονισμό (ΕΚ) αριθ. 455/94 της Επιτροπής (4), με βάση ένα ισοζύγιο προβλέψεων που καλύπτει την περίοδο από 1ης Ιουλίου 1993 έως 30 Ιουνίου 1994- ότι, από το ισοζύγιο αυτό, είχε διαπιστωθεί ότι μια ποσότητα 18 000 τόνων δεν ήταν διαθέσιμη για να ραφιναριστεί στην Γαλλία κατά την έννοια της κοινοτικής νομοθεσίας- ότι, επειδή η ποσότητα αυτή μπορεί οριστικά να ραφιναριστεί, σύμφωνα με τους όρους που προβλέπονται από την εν λόγω νομοθεσία, θα πρέπει να διορθωθεί το παράρτημα του κανονισμού (ΕΚ) αριθ. 455/94 με ισχύ από 1ης Μαρτίου 1994-
ότι η Επιτροπή Διαχείρισης Ζάχαρης δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 455/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 1994.

Labels: 7
17
19